Държавен вестник, бр. 66, 2009 г., стр. 37

БРОЙ  66 	
Д Ъ Р Ж А В Е Н  В Е С Т Н И К 	
СТР.  37  
на еднократно парично обезщетение в размер 
на толкова брутни месечни възнаграждения, 
колкото прослужени години има в органите на 
съдебната власт, но не повече от десет брутни 
месечни възнаграждения.
Чл. 131. При изпълнение на служебните си 
задължения съдебните служители се легитими­
рат със служебна карта по образец, утвърден 
от ВСС.
Чл. 132. За неуредените в тази глава въпроси 
относно правата и задълженията на съдебните 
служители се прилагат разпоредбите на глава 
осемнадесета „Администрация на органите на 
съдебната власт“ от ЗСВ и Кодексът на труда.
Г л а в а  т р е т а
АТЕСТИРАНЕ И ПОВИШАВАНЕ В РАНГ 
Чл.  133. (1) Всеки съдебен служител при 
доказана добра професионална квалификация 
може да бъде повишен в ранг след атестиране.
(2) Атестирането на съдебните служители 
има за цел: 
1. установяване равнището на професионал­
ната квалификация на служителите и нейното 
съответствие с изискванията на длъжностната 
характеристика; 
2. справедливо възнаграждение на съдебните 
служители; 
3. подобряване на служебните взаимоотно­
шения и работата в екип; 
4. осъществяване на прозрачна и справедлива 
процедура за професионално развитие. 
Чл.  134. Ранговете, в които съдебните 
служители могат да бъдат повишавани при 
работата си в съда, са от пети до първи във 
възходяща степен.
Чл. 135. При първоначално назначаване на 
длъжност в съда съдебният служител получава 
най-ниския ранг, определен от ВСС за конкрет­
ната длъжност.
Чл. 136. (1) При първоначално назначаване 
съдебният служител получава минималния ранг 
за съответната длъжност, който е определен по 
Класификатора на длъжностите в администра­
цията на органите на съдебната власт.
(2) При преназначаване на съдебен служи­
тел в Националната следствена служба или в 
окръжна следствена служба на друга длъжност, 
както и при преминаване в друг орган на съ­
дебната власт, се запазва придобитият ранг, 
освен ако не е по-нисък от определения за 
новата длъжност минимален ранг.
Чл. 137. При повишаване в ранг съдебният 
служител получава и по-високо възнаграждение 
за новия ранг в размер, определен от ВСС.
Чл. 138. Повишаването в ранг се извършва 
след атестиране, с което се оценява качеството 
при изпълнение на служебните задължения от 
съдебния служител и се отчита прослуженото 
време във ВАС, в друг орган на съдебната 
власт, във ВСС, в Инспектората към ВСС и 
в Националния институт на правосъдието. В 
тези случаи професионалната квалификация се 
отчита като съвкупност от знания и умения. 
Чл. 139. (1) Атестирането на съдебните служи­
тели се извършва периодично, след прослужено 
време на съответната длъжност не по-малко 
от една година. 
(2) Служителите, прослужили по-малко от 
шест месеца на съответната длъжност в съда, се 
атестират през следващата календарна година.
Чл. 140. (1) Атестирането на главния секре­
тар, началника на кабинета на председателя, 
на служителя по сигурността на информаци­
ята и на съдебните помощници се извършва 
от председателя на съда или от определен от 
него заместник. 
(2) Съдебните служители, с изключение на 
посочените в ал. 1, се атестират от постоянно 
действаща комисия, назначена от председателя 
на съда. 
Чл. 141. (1) Атестирането включва три етапа: 
1. изготвяне на работен план; 
2. обсъждане на постигнатите до средата 
на периода цели и набелязване на мерки за 
осъществяването им; 
3. изготвяне на оценка в края на периода 
и вписване на резултатите в атестационен 
формуляр. 
(2) Етапите за извършване на атестирането 
се провеждат в срокове, както следва: 
1. изготвянето на работния план – в периода 
от 1 февруари до 1 март; 
2. междинна среща за обсъждане на постигна­
тите резултати – в периода от 15 май до 15 юни; 
3. изготвяне на оценка в края на периода – от 
15 октомври до 1 ноември. 
Чл. 142. При атестиране на съдебен служител 
се вземат предвид изпълнението на индивиду­
алния работен план, както и реализираните 
изисквания при изпълнение на конкретните 
служебни задължения и професионалния опит.
Чл. 143. (1) Показателите, по които се оце­
няват съдебните служители, са, както следва: 
1. срочно и качествено изпълнение на за­
дълженията – до 5 точки; 
2. спазване на професионалната етика – до 
5 точки; 
3. поведение при работа с граждани – до 4 
точки:
а) добросъвестно отношение при работа с 
граждани;
б) равнопоставеност при отношенията с 
гражданите;
4. способност за самостоятелна работа – до 
4 точки; 
5. способност за работа в екип – до 3 точки; 
6. инициативност и поемане на извънредна 
работа, проява на творчество в работата – до 
3 точки; 
7. организационни умения – до 3 точки; 
8. степен на подготвеност и способност за 
работа с нормативни актове – до 3 точки;